ABC เผย”ABOVE Sukhumvit 39″มียอดจองแล้ว 60% คาดเริ่มโอน-รับรู้รายได้ Q2/60
ABC เผย"ABOVE Sukhumvit 39"มียอดจองแล้ว 60% คาดเริ่มโอน-รับรู้รายได้ Q2/60
3 ก.พ. 2560

นายจิรภัทร วีรชยทองคำ รองกรรมการผู้จัดการ บริษัท แอสเซท ไบร์ท จำกัด (มหาชน) หรือ ABC เปิดเผยว่า หลังจากเปิดตัวโครงการคอนโดมิเนียม ABOVE Sukhumvit 39 คอนโดมิเนียมหรู ใจกลางเมือง สไตล์ Modern Luxury ทำเลทอง 25 ชั้น จำนวนห้อง 41 ยูนิต ขนาดพื้นที่ห้อง 286-341 ตารางเมตรต่อยูนิต มูลค่าโครงการกว่า 2,500 ล้านบาท ในช่วงปลายปี 59 ที่ผ่านมา มีกระแสผู้สนใจเข้ามาเยี่ยมชมและจองซื้อเป็นจำนวนมาก  ทั้งจากกลุ่มผู้บริโภค นักลงทุนทั้งในประเทศและต่างประเทศ  โดยปัจจุบันสร้างเสร็จสมบูรณ์พร้อมเข้าอยู่แล้ว
ทั้งนี้ หลังจากเปิดตัวได้ 3 เดือน  ปัจจุบันมีผู้จองแล้ว 60% คาดว่าจะโอนห้องให้ผู้ซื้อได้ภายในไตรมาส 2 นี้ ซึ่งจะทำให้บริษัทเริ่มรับรู้รายได้จากการโอนทันทีและจะส่งผลให้บริษัทมีกำไร ขณะเดียวกันก็จะช่วยเสริมสภาพคล่องและเงินสดบริษัทให้สูงขึ้น